Diari Oficial de la Generalitat Valenciana


Sumari del DOGV 3254, del 01-06-1998 (1998/3575)

Expedient GA-370/96. Notificació.
---------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3575


Organisme emissor
:   Conselleria de Sanitat

Tipus de document
:   Anunci

Expedient GA-370/96. Notificació. [1998/C3575]
  
Com que no ha sigut possible notificar de manera personal i directa a la persona interessada la Resolució del director general de Salut Pública de data 9 de desembre de 1997, recaiguda en l'expedient GA-370/96, es publica en el Diari Oficial de la Generalitat Valenciana segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 d'abril de 1998.- El director general de Salut Pública: Francisco J. Bueno Cañigral.
  
Vist l'expedient número GA-370/96, sobre la sol·licitud d'autorització sanitària formulada per la senyora Encarnación Ferrer Sanjaime per al menjador col·lectiu Restaurante Las Ruedas i el recurs ordinari presentat per aquest contra la Resolució del director territorial de Sanitat de València, de data 18 de juny de 1997, resulten els següents:
  
Fets
  
Primer
  
La senyora Encarnación Ferrer Sanjaime va sol·licitar l'autorització sanitària per a l'establiment de menjador col·lectiu Restaurante Las Ruedas, situat al carrer de Mallorca, número 16, de la localitat de la platja de Gandia.
  
Segon
  
En la primera visita d'inspecció a l'establiment es va comprovar, com consta en l'acta de 29 d'agost de 1996, que l'establiment no s'adaptava a les condicions higièniques i sanitàries que fixa el Reial Decret 2.817/83, de 13 d'octubre.
  
En una altra visita, feta com a conseqüència de les al·legacions presentades a la proposta de resolució, el dia 26 de setembre de 1996, es va comprovar que encara hi havia algunes de les deficiències detectades en la visita anterior: falta de protecció antiinsectes en forats a l'exterior, superfície de treball de fusta en mal estat, la cambra frigorífica no funciona correctament, al magatzem hi ha objectes aliens a l'activitat i serveis higiènics amb ventilació al magatzem.
  
Tercer
  
Com a conseqüència, la Direcció Territorial de València va dictar una resolució de data 18 de juny de 1997, per la qual denegava l'autorització sanitària sol·licitada per no adaptar-se al que estableix el Reial Decret 2.817/1983, de 13 d'octubre.
  
Quart
  
Contra aquesta resolució, la interessada va interposar un recurs ordinari en què sol·licitava que li fóra concedida l'autorització sol·licitada i que fóra anul·lada la resolució impugnada, al·legant que havia esmenat les deficiències detectades per la inspecció.
  
Davant d'aquests fets són de consideració els següents
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
El dia 30 de setembre de 1997 es va fer una altra visita d'inspecció a l'establiment de la interessada, i es va estendre l'acta número 23.259, segons la qual, efectivament, les deficiències detectades havien sigut esmenades. Per tant, cal concedir l'autorització sanitària sol·licitada.
  
Per tot això, aquesta direcció general resol:
  
Estimar el recurs ordinari presentat per la senyora Encarnación Ferrer Sanjaime contra la resolució de la Direcció Territorial de Sanitat de València i, en conseqüència, anul·lar la resolució impugnada i dictar una altra resolució de la direcció territorial per la qual es concedisca l'autorització sanitària sol·licitada.
  
Contra la present resolució, que exhaureix la via administrativa, s'hi pot interposar un recurs contenciós administratiu en el termini de dos mesos comptadors des de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que preveu l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra un acte que exhaureix la via administrativa requereix que es comunique abans a l'òrgan que l'haja dictat.